
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας διακατεχόμενης δασικής έκτασης 
(0,715) στρεμμάτων στη θέση Αντρίτσαρη περιφέρειας Κοινότη¬ 
τας Καμαρίτσας Ν. Εύβοιας. 1 

Κήρυξη ως αναδασωτέας δημόσιας δασικής έκτασης (1,149) 
στρεμμάτων στη θέση Άγιος Κων/νος περιφέρειας Κοινότητας 

Αμαρύνθου Ν. Εύβοιας. 2 

Κήρυξη ως αναδασωτέας διακατεχόμενης δασικής έκτασης 
(0,835) στρεμμάτων στη θέση Κλιμάκι περιφέρειας Κοινότητας 
Καμαρίτσας Ν. Εύβοιας. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της περιοχής «Ελπίδος» του δήμου 
Πολίχνης (Ν. Θεσσαλονίκης) και τροποποίηση του ρυμοτομικού 


σχεδίου σε συνεχόμενη περιοχή του ίδιου δήμου. 4 

Έγκριση πολεοδομικής μελέτης τμήματος της πολεοδομικής ενό¬ 
τητας «Κήπων» του Δήμου Ζακυνθίων (Ν. Ζακύνθου). 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 448 (1) 


Κήρυξη ως αναδασωτέας διακατεχόμενης δασικής έκτασης (0,715) 
στρεμμάτων στη θέση Αντρίτσαρη περιφέρειας Κοινότητας Καμαρί¬ 
τσας Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
' Εχοντας υπόψη: 

1. Τις δ/ξεις για διοικητική αποκέντρωση και την 550/15.1.86 


απόφαση του Νομάρχη Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων»; 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) 
άρθρου 38 παρ. 1. 

4. Τις δ/ξεις των διαταγών του Υπ. Γεωργίας: α) 
160417/1180/8.7.80, β) 182447/3049/24.9.80. 

5. Τη Ζ/616/23.2.87 αναφορά του Δασαρχείου Χαλκίδας περί 
κηρύξεως ως αναδασωτέας της αναφερομένης δασικής έκτασης που 
υλοτομήθηκε αποψηλωτικά από το Δημήτριο Γεροδήμο, αποφασίζου- 

με: . 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσέως 
κ.λπ. τη διακατεχόμενη δασική έκταση των (0,715) στρεμμάτων που 
βρίσκεται στη θέση Αντρίτσαρη Κοινότητας Καμαρίτσας Ν. Εύβοιας 
και προσδιορίζονται από τα στοιχεία Α, Β Γ, Δ, Α και με όρια: 

Ανατολικά: Διακατεχόμενο δάσος. 

Δυτικά: Δασικός δρόμος. 

Βόρεια: Άμπελοι. 

Νότια: Διακατεχόμενο πευκοδάσος, όπως φαίνεται στο συνημμένο 
τοπογρ. διάγραμμα που αποτελεί αναπόσπαστο μέρος της παρούσας 
απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 26 Φεβρουάριου 1987 


Με εντολή Νομάρχη 
Ο Δ/ντής Δασών κ.α.α. 
ΗΛΙΑΣ ΚΑΠΡΑΛΟΣ 















Μ&ΰΐγί οί ν^° 

1949 


Αριθ. 447 (2) 

Κήρυξη ως αναδασωτέας δημόσιας δασικής έκτασης (1,149) στρεμμά¬ 
των στη θέση Άγιος Κων/νος περιφέρειας Κοινότητας Αμαρύνθου 

Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
' Εχοντας υπόψη: 

1. Τις δ/ξεις για διοικητική αποκέντρωση και την 550/15.1.86 
απόφαση του Νομάρχη Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) 
άρθρου 38 παρ. 1. 

4. Τις δ/ξεις των διαταγών του Υπ. Γεωργίας: α) 
160417/1180/8.7.80, β) 182447/3049/24.9.80. 

5. Τη Ζ/614/23.2.87 αναφορά του Δασαρχείου Χαλκίδας περί 
κηρύξεως ως αναδασωτέας της αναφερομένης δασικής έκτασης που 
εκχερσώθηκε παράνομα από τον Κων/νο Παπαγεωργίου του Χρήστου, 


κάτοικο Αθηνών, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. τη δημόσια δασική έκταση των (1,149) στρεμμάτων που βρίσκε¬ 
ται στη θέση Άγιος Κων/νος Κοινότητας Αμαρύνθου Ν. Εύβοιας και 
προσδιορίζονται από τα στοιχεία Α, Β Γ, Δ, Ε, Α και με όρια: 

Ανατολικά: Δημόσια δασική έκταση όμοια με την εκχερσωθείσα. 

Δυτικά: Παλιά κατάληψη - Κων/νου Παπαγεωργίου. 

Βόρεια: Ελαιόκτημα. 

Νότια: Δημόσια δασική έκταση όμοια με την εκχερσωθείσα, όπως 
φαίνεται στο συνημμένο τοπογρ. διάγραμμα που αποτελεί αναπόσπαστο 
μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 26 Φεβρουάριου 1987 
Με εντολή Νομάρχη 
Ο Δ/ντής Δασών κ.α.α. 

ΗΛΙΑΣ ΚΑΠΡΑΛΟΣ 




195 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 446 (3) 

Κήρυξη ως αναδασωτέας διακατεχόμενης δασικής έκτασης (0,835) 
στρεμμάτων στη θέση Κλιμάκι περιφέρειας Κοινότητας Καμαρίτσας 
Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις δ/ξεις για-διοικητική αποκέντρωση και την 550/15.1.86 
απόφαση του Νομάρχη Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) 
άρθρου 38 παρ. 1. 

4. Τις δ/ξεις των διαταγών του Υπ. Γεωργίας: α) 

160417/1180/8.7.80, β) 182447/3049/24.9.80. 

5. Τη Ζ/615/23.2.87 αναφορά του Δασαρχείου Χαλκίδας περί 
κηρύξεως ως αναδασωτέας της αναφερομένης δασικής έκτασης που 


Εκχερσώθηκε παράνομα από το Νικόλαο Παρ. Καρλή, κάτοικο Χαλκί¬ 
δας, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. τη διακατεχόμενη δασική έκταση των (0,835) στρεμμάτων που 
βρίσκεται στη θέση Κλιμάκι Κοινότητας Καμαρίτσας Ν. Εύβοιας και 
προσδιορίζονται από τα στοιχεία Α, Β Γ, Δ, Α και με όρια: 

Ανατολικά: Διακ/νο πευκοδάσος. 

Δυτικά: Εθνικό Δρόμο. 

Βόρεια: Διακ/νο πευκοδάσος. 

Νότια: Οικόπεδο, όπως φαίνεται στο συνημμένο τοπογρ. διάγραμμα 
που αποτελεί αναπόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 26 Φεβρουάριου 1987 
Με εντολή Νομάρχη 
Ο Δ/ντής Δασών κ.α.α 
ΗΛΙΑΣ ΚΑΠΡΑΛΟΣ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1951 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Έγκριση πολεοδομικής μελέτης της περιοχής «Ελπίδος» του δήμου 

Πολίχνης (Ν. Θεσσαλονίκης) και τροποποίηση του ρυμοτομικού 

σχεδίου σε συνεχόμενη περιοχή του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 

I, 4, 5, και 6), 7 (παρ. 1, 2, και 4), 11 (παρ. 5) και 43 (παρ. 10) 
αυτού. 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 

II, και 70. 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 (παρ. 1), 9 (παρ. 7), 15 και 16. 

5. Την υπ’ αρ. 75724/1151/30.12.83 κοινή απόφαση των 
Υπουργών Προεδρίας της Κυβέρνησης και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 4. 

6. Την υπ’ αρ. 26249/926/1985 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδικασίας σύντα¬ 
ξης του γενικού πολεοδομικού σχεδίου του πολεοδομικού συγκροτήμα¬ 
τος Θεσσαλονίκης» (ΦΕΚ 323/Δ/85). 

7. Την υπ’ αρ. 69576/3019/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένου τμήματος της πολεοδομικής ενότητας 2 περιοχή «Ελ- 
πίδος» του δήμου Πολίχνης (Ν. Θεσσαλονίκης)». 

8. Τις υπ’ αρ. 17/84, 63, 129/85 και 70/86 γνωμοδοτήσεις του 
δημοτικού συμβουλίου Πολίχνης. 

9. Την υπ’ αρ. 460/1.7.86 (συν. 29η) γνώμοδότηση του συμβου¬ 
λίου Χωροταξίας, Οικισμού και Περιβάλλοντος (Ν. Θεσσαλονίκης). 

10. Την υπ’ αρ. 688/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: 1) το πολεοδομικό σχέδιο του εκτός σχεδίου τμήματος 
της πολεοδομικής ενότητας 2, περιοχή «Ελπίδας» του δήμου Πολίχνης 
(Ν. Θεσσαλονίκης), που έχει χαρακτηρισθεί ως πυκνοδομημένο με την 
υπ’ αρ. 69576/3019/1986 απόφαση του Υπουργού Περιβάλλοντος, 
Χωροταξίας και Δημοσίων Έργων, με τον καθορισμό οικοδομήσιμων 
χώρων, οδών, πεζοδρόμων, κοινοχρήστων χώρων πρασίνου, χώρου 
δημοτικού — εμπορικού κέντρου, πλατείας και 2) η τροποποίηση του 
εγκεκριμένου ρυμοτομικού σχεδίου Πολίχνης της οποίας το σχέδιο 
εγκρίθηκε με τα από 23.11.1962 (ΦΕΚ 16/Δ/63 και 10/3/71 
ΦΕΚ 73/Δ) Π. Δ/τα και βρίσκεται στα όρια της ανωτέρω έκτασης, 
με την τροποποίηση των ρυμοτομικών και οικοδομικών γραμμών ανοι¬ 
κτών οικοδομικών τετραγώνων στις οδούς Παπαναστασίου και Νικη- 
ταρά, την κατάργηση νησίδων πρασίνου στην οδό Νικηταρά όπως οι 
παραπάνω ρυθμίσεις φαίνονται στα δύο (2) σχετικά πρωτότυπα δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 77975/1986 
πράξη του και που συνοπτικά τους αντίτυπα δημοσιεύονται με το παρόν 
διάταγμα 

Άρθρο 2. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής «Ελπίδας» του δήμου Πολίχνης (Ν. Θεσσαλο¬ 
νίκης), της οποίας το πολεοδομικό σχέδιο εγκρίνεται με το άρθρο 1 
(παρ. 1) του παρόντος και καθορίζονται οι όροι και περιορισμοί δόμη¬ 
σης της περιοχής της οποίας τροποποιείται το σχέδιο με την παρά¬ 
γραφο 2 του ίδιου άρθρου. 

Άρθρο 3. 

Καθορίζεται Ζώνη Ειδικών Κινήτρων όπως φαίνεται περικλειόμενη 
με την ένδειξη (ΖΕΚ) στο ένα από τα δύο σχετικά πρωτότυπα διαγράμ¬ 
ματα. 


Άρθρο 4. 

1. Στους οικοδομήσιμους χώρους που χαρακτηρίζονται στα δια¬ 
γράμματα με τα στοιχεία Κ, Ε και Π επιτρέπονται μόνο οι κάτωθι χρή¬ 
σεις: 

- Στην περιοχή με στοιχείο Κ οι προσδιοριζόμενες από την παράγρ. 
1 εδάφιο α, β, δ, ε, στ, ζ, θ, ι, ια, ιβ, ιγ, ιδ, ιε του άρθρου 8 του Π. 
Δ/τος 81/80 (ΦΕΚ 27/Α). 

- Στην περιοχή με στοιχεία Ε, οι προσδιοριζόμενες από τις παραγρ. 
Ια και 2α του άρθρου 8 του ίδιου ως άνω Π. Δ/τος. 

— Στην περιοχή με στοιχείο Π πολιτιστικές δραστηριότητες. 

- Στους λοιπούς οικοδομήσιμους χώρους χρήση αμιγούς κατοικίας, 
όπως προσδιορίζεται στο άρθρο 4 του Π. Δ/τος 81/80 (ΦΕΚ 27/Α). 

Άρθρο 5. 

1. Στο πρόσωπο των οικοπέδων οικοδομημένων ή μη που βρίσκο¬ 
νται: α) στην περιοχή της οποίας εγκρίενται το πολεοδομικό σχέδιο, 
επιβάλλεται προκήπιο πλάτους δύο (2) και τριών (3) μέτρων και β) 
στην περιοχή της οποίας τροποποιείται το σχέδιο, τροποποιείται το 
προβλεπόμενο από το εγκεκριμένο σχέδιο προκήπιο και επιβάλλεται 
νέο πλάτους τριών (3) μέτρων όπως φαίνεται στα ίδια διαγράμματα. 

2. Στην περιοχή της οποίας εγκρίνονται το σχέδιο με την παράγρ. 
1 του άρθρου 1 του παρόντος επιβάλλονται παρόδιες στοές πλάτους 
τριών (3) και τεσσάρων (4) μέτρων όπως φαίνεται με κόκκινη διακε¬ 
κομμένη γραμμή στα ίδια διαγράμματα. 

Άρθρο 6. 

1. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

— Ελάχιστο πρόσωπο: δέκα (10) μέτρα. 

- Ελάχιστο εμβαδό: τριακόσια πενήντα (350) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα: α) εφόσον κατά την ημερομηνία 
δημοσίευσης του παρόντος έχουν: 

— Ελάχιστο πρόσωπο: πέντε (5) μέτρα. 

— Ελάχιστο εμβαδό: ογδόντα (80) τ.μ. 

β) που προκύπτουν από την οριστική πράξη εφαρμογής της πολεοδο¬ 
μικής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83 όπως ισχύει με όποιες διαστάσεις έχουν. 

3. Επιπλέον των προϋποθέσεων των παραγρ. 1 και 2 τα οικόπεδα 
θεωρούνται άρτια και οικοδομήσιμα εφόσον μέσα σ’ αυτά εγγράφεται 
κάτοψη κτιρίου με ελάχιστη επιφάνεια 25 μ 2 και ελάχιστη διάσταση 
4 μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατά παρέκκλιση των προηγουμένων παραγράφων 4 και 5 
ορίζεται μέγιστο ποσοστό κάλυψης 70% και συντελεστής δόμησης 2,4: 

α) στις περιπτώσεις χορήγησης άδειας οικογενειακής στέγης και 

β) για οικόπεδα εμβαδού μικρότερου των 150 μ 2 εφόσον η συνολική 
επιφάνεια ορόφων δεν υπερβαίνει τα 120 τ.μ. 

Η εξαίρεση αυτή έχει εφαρμογή μόνο σε οικόπεδα που έχουν προκύ- 
ψει από κατάτμηση μέχρι 10.3.82 αφού αφαιρεθεί το εμβαδό της 
εισφοράς σε γη που καθορίζεται από το Ν. 1837/1983. 

7. α) Μέγιστο ύψος των κτιρίων επτά και μισό (7,50) μέτρα. 

β) Σε περίπτωση εφαρμογής της προηγουμένης παραγράφου 6 ορί¬ 
ζεται μέγιστο ύψος των κτιρίων 10 μέτρα και πενήντα εκατοστά 
(10,50) μέτρα. 

γ) Πάνω από το μέγιστο ύψος των κτιρίων επιτρέπεται η κατασκευή 
στέγης με κλίση μέχρι 30% και ύψος μέχρι δύο (2) μέτρα. 

δ) Σε περίπτωση κατασκευής στο ισόγειο καταστήαμτος με ανοικτό 
εξώστη και κατασκευής του κτιρίου σε υποστηλώματα (ΡΙΕΟΤΙ5) το 
μέγιστο επιτρεπόμενο ύψος προσαυξάνεται κατά ένα μέτρο και πενήντα 
εκατοστά (1,50). 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της. Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Δεκεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΌΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

(5) 

Έγκριση πολεοδομικής μελέτης τμήματος της πολεοδομικής ενότητας 
«Κήπων» του Δήμου Ζακυνθίων (Ν. Ζακύνθου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε και συμπληρώθηκε με το Ν. 1512/85 (ΦΕΚ 4/Α) και ειδικότερα 
τα άρθρα 6 (παρ. 1, 4, 5, και 6), 7 (παρ. 1, 2, και 4), και 11. 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

5. Την υπ’ αριθ. 32891/1221/23.4.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση του Γε¬ 
νικού Πολεοδομικού Σχεδίου του οικισμού Ζακύνθου του δήμου Ζακύν¬ 
θου και της κοινότητας Μπόχαλη Ν. Ζακύνθου» (ΦΕΚ 677/Δ). 

6. Την υπ’ αριθ. 71854/3074/1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός τμή¬ 
ματος της πολεοδομικής ενότητας «Κήπων» του δήμου Ζακυνθίων (Ν. 
Ζακύνθου) ως πυκνοδομημένου. 

7. Την υπ’ αριθ. 71843/3073/1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας «Κήπων» του δήμου Ζα¬ 
κυνθίων (Ν. Ζακύνθου)». 

8. Τις υπ’ αριθ. 69/1986 Ιαι 121/1986 γνωμοδοτήσεις του 
δημοτικού συμβουλίου Ζακυνθίων. 

9. Την υπ’ αριθ. 17/26.6.86 γνωμοδότηση του συμβουλίου Χωρο¬ 
ταξίας, Οικισμού και Περιβάλλοντος Ν. Ζακύνθου. 

10. Την υπ’ αριθ. 712/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας «Κήπων» του δήμου Ζακυνθίων (Ν. Ζακύνθου), που τμήμα της 
έχει χαρακτηρισθεί ως πυκνοδομημένο με την υπ’ αρ. 
71854/3074/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων, με τον καθορισμό οικοδομήσιμων χώ¬ 
ρων, οδών, πεζοδρόμων, ποδηλατοδρόμων, κοινόχρηστων χώρων, κοι¬ 
νόχρηστων χώρων — πλατειών, χώρου δημοτικού - νηπιαγωγείου, 
ορφανοτροφείου, γηροκομείου, βρεφονηπιακού, σταθμού, αρχαιολογι¬ 
κού πάρκου, χώρων εκκλησίας και στάθμευσης αυτοκινήτων, όπως οι 
παραπάνω ρυθμίσεις φαίνονται στα τρία (3) σχετικά πρωτότυπα δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Δ/ναης Πολεοδομικών Εφαρμογών με την υπ’ αριθ. 79620/1986 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός του τμήματος της πολεοδομικής ενότητας «Κήπων» του 
δήμου Ζακυνθίων (Ν. Ζακύνθου) του οποίου το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3. 

Καθορίζεται Ζώνη Ειδικών Κινήτρων στα τμήματα των οικοδομι¬ 
κών τετραγώνων που βρίσκονται γύρω από τον κοινόχρηστο χώρο - 


πλατεία, όπως φαίνονται με την ένδειξη ΖΕΚ στο ένα από τα σχετικά 
παραπάνω διαγράμματα. 

Άρθρο 4. 

1. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο ΟΤ επιτρέπεται η χρήση γενικής κατοικίας, 
όπως προσδιορίζεται από το άρθρο 5 του Π. Δ/τος 81/80 (ΦΕΚ 
27/Α). 

2. Στα τμήματα οικοδομικών τετραγώνων που χαρακτηρίζονται με 
το στοιχείο Κ και σημειώνονται με μαύρη γραμμή επιτρέπονται οι 
χρήσεις της προηγουμένης παραγράφου και επιπλέον επιβάλλεται η 
διαμόρφωση του ισογείου σε κατάστημα. 

Άρθρο 5. 

1. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

- Ελάχιστο πρόσωπο: δεκαπέντε (15) μέτρα. 

- Ελάχιστο εμβαδό: πεντακόσια (500) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπε'δα εφόσον α) έχουν κατά τη δημο¬ 
σίευση του παρόντος διατάγματος έχουν: 

- Ελάχιστο πρόσωπο: επτά (7) μέτρα. 

- Ελάχιστο εμβαδό: εκατόν είκοσι (120) τ.μ. 

β) προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83 με όποιες διαστάσεις κι αν έχουν. 

3. Επιπλέον των προϋποθέσεων των προηγουμένων παραγρ. 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα αυτών εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειάς τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης ένα και τέσσερα δέκατα (1,4) και μέγιστο ποσο¬ 
στό κάλυψης εβδομήντα τοις εκατό (70%) για οικόπεδα εμβαδού 
μικρότερου των εκατόν πενήντα (150) τ.μ. εφόσον η συνολική επιφά¬ 
νεια ορόφων δεν υπερβαίνει τα 120 τ.μ. Η εξαίρεση αυτή έχει εφαρ¬ 
μογή μόνο σε οικόπεδα που έχουν προκύψει από κατάτμηση μέχρι της 
10.3.82 αφού αφαιρεθεί το εμβαδό της εισφοράς σε γη σύμφωνα με 
το Ν. 1337/83. 

7. α) Μέγιστο επιτρεπόμενο ύψος των κτιρίων: οκτώ (8) μέτρα. 

8. Στα οικοδομικά τετράγωνα που χαρακτηρίζονται με το στοιχείο 
ΟΤΑ καθώς και στο χώρο του βρεφονηπιακού σταθμού, τα κτίρια 
ανεγείρονται σε απόσταση 15 μέτρων από την προς τη θάλασσα οικοδο¬ 
μική γραμμή. 

9. Επιτρέπονται οι επισκευές υφισταμένων κτισμάτων έστω και αν 
αντίκεινται στους παραπάνω όρους και περιορισμούς δόμησης. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Ιανουάριου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

